சந்திரா வில்சன்

**சந்திரா தேனெட் வில்சன்** (**Chandra Danette Wilson)**  (பிறப்பு : 1969 ஆகத்து 27) இவர் ஓர் அமெரிக்க நடிகையும் மற்றும் இயக்குநரும் ஆவார். 2005ஆம் ஆண்டு முதல் அமெரிக்க ஒளிபரப்பு நிறுவனத்தின் தொலைக்காட்சி நாடகமான கிரேஸ் அனாடமி என்ற தொலைக்காட்சித் தொடரில் மருத்துவர் மிராண்டா பெய்லி என்ற பாத்திரத்திற்காக அறியப்பட்டார். இதற்காக இவர் சிறந்த துணை நடிகைக்கான எம்மி விருதுக்கு நான்கு முறை பரிந்துரைக்கப்பட்டார். *பிரைவேட் பிராக்டிஸ்* மற்றும் *ஸ்டேஷன் 19* என்ற தொடரில் பெய்லி என்ற கதாபாத்திரத்திலும் நடித்தார். இவர் 1991ஆம் ஆண்டில் நியூயார்க்கு மேடையில் அறிமுகமானார். மேலும் முக்கிய நேரத்தில் ஒலிப்பரப்படும் பல்வேறு தொலைக்காட்சி நிகழ்ச்சிகளில் விருந்தினராக கலந்து கொண்டார். 1993ஆம் ஆண்டு *பிலடெல்பியா* என்ற திரைப்படத்தில் இவரது முதல் திரைப்பட அறிமுகம் இருந்தது.

## ஆரம்ப கால வாழ்க்கை
வில்சன் டெக்சஸின் ஹியூஸ்டனில் பிறந்து வளர்ந்தார். ஒரு தபால் பணியாளரான இவரின் தாயார்  தனது மகளை சுறுசுறுப்பாக வைத்திருக்க விரும்பினார். எனவே அவர் சந்திராவை பள்ளிக்குப் பிறகான நடவடிக்கைகளில் சேர்த்தார். அது இவரது நிகழ்ச்சி வணிக வாழ்க்கைக்கான போக்கை அமைக்கும் என்று எண்ணினார். "என்னுடைய நான்கு வயதில் தொடங்கி, என்னை வீட்டில் சும்மாவே இருக்க விடப்போவதில்லை என்று என் அம்மா முடிவு செய்தார்" என்று வில்சன் நினைவு கூறுகிறார். "எனவே நான் செவ்வாய் மற்றும் வியாழக்கிழமைகளில் நடனப் பாடங்களை எடுக்கத் தொடங்கினேன். பின்னர் திங்கள், புதன் மற்றும் வெள்ளிக்கிழமைகளில் நான் நடிப்பு வகுப்புகளில் இருந்தேன். சனிக்கிழமைகளிலும் நான் வடிவழகு செய்து கொண்டிருந்தேன். இதுவே எனது குழந்தைப்பருவமாகும். " "எனது முதல் நிகழ்ச்சியான் "தி கிங்" என்பது எனக்கு ஐந்து வயதில் இருந்தபோது இருந்தது" என்று அவர் பிராட்வே.காம் என்ற இணையதளத்திற்கு  அளித்த ஒரு பேட்டியில் கூறினார்.

ஐந்து வயதிற்குள், வில்சன் ஹியூஸ்டனின் அரங்கமான அண்டர் தி ஸ்டார்ஸ் என்ற நிறுவனத்துடன் இசைக்கலை நிகழ்ச்சிகளில் ஈடுபட்டிருந்தார். இவர் ஹூயூஸ்டனின் நிகழ்த்து மற்றும் காட்சிக் கலைக்களுக்கான உயர்நிலைப் பள்ளியில் பயின்றார்  மேலும், நியூயார்க் பல்கலைக்கழகத்தின் டிஷ் கலைப்பள்ளியிலும் தொடர்ந்தார்., 1991இல் நாடகத்தில் நுண்கலை இளங்கலை பட்டம் பெற்றார். அடுத்த நான்கு ஆண்டுகளில், 1991 முதல் 1995 வரை, இவர் லீ ஸ்ட்ராஸ்பெர்க் அரங்கம் & திரைப்படத்துறை நிறுவனத்தில் படித்தார். அதே நேரத்தில் தொழில்முறை நாடக வரவுகளையும் உயர்த்தினார். 1991ஆம் ஆண்டில் தி குட் டைம்ஸ் ஆர் கில்லிங் மீ என்ற தயாரிப்பில் நியூயார்க்கில் அறிமுகமானார். இதற்காக சிறந்த அறிமுக நடிப்பிற்காக உலக அரஙக விருதையும் வென்றார். பேப்பர் மூனின் ஆஃப்-பிராட்வே தயாரிப்புகள்: தி மியூசிகல் அண்ட் லிட்டில் ஷாப் ஆஃப் ஹாரர்ஸ் ஆகியவை இவரது பிற ஆரம்ப கட்ட வரவுகளில் அடங்கும்.

நியூயார்க் மேடையில் இவர் தனக்கென ஒரு பெயரை உருவாக்கிக்கொண்டிருந்தபோது, வில்சன் முக்கிய நேரத்தில் ஒலிப்பரப்படும் பல்வேறு தொலைக்காட்சி நிகழ்ச்சிகளில்  விருந்தினர் இடங்களையும் பிடிக்கத் தொடங்கினார். இவர் *தி காஸ்பி ஷோ* (1989), *லா &amp;amp; ஆர்டர்* (1992) மற்றும் *சிபிஎஸ்ஸின் ஸ்கூல் பிரேக் ஸ்பெஷல்* (1992) ஆகியவற்றில் தோன்றினார். டாம் ஹாங்க்ஸ் மற்றும் டென்சல் வாஷிங்டனுடன் இணைந்து 1993ஆம் ஆண்டில் மிகவும் பாராட்டப்பட்ட பிலடெல்பியா என்ற திரைப்படத்தில் இவர் பெரிய திரைக்கு அறிமுகமானார். இருப்பினும், இவரது அனைத்து நடிப்புகளுக்கும் அதிக பாராட்டுக்களைப் பெற்றிருந்தாலும், வில்சன் பல ஆண்டுகளாக அதிக முக்கிய வேடங்களைப் பெற போராடினார். எட்டு ஆண்டுகளாக, இவர் பெரிய திரை நட்சத்திரமாக முயன்றபோது, வில்சன் டாய்ச் வங்கியில் பகுதிநேர சொற்பொழிவாளராகவும் சிலகாலம் பணிபுரிந்தார்.

2005ஆம் ஆண்டில், வில்சன் மருத்துவர் மிராண்டா பெய்லி என்ற வெற்றிகரமான ஏபிசி நிகழ்ச்சியான கிரேஸ் அனாடமி நிகழ்ச்சியில் நடித்தார்.

## தொழில்
வில்சனின் முதல் வழக்கமான வலைப்பின்னல் தொலைக்காட்சி பாத்திரம் ஜேசன் அலெக்சாண்டருக்கான *சீன்ஃபீல்ட்* பிந்தைய வாகனமான *பாப் பேட்டர்சன்* (2001) என்ற குறுகிய கால தொடரில் இருந்தது. *யுஎஸ்ஏ* டுடேவுக்கான ஒரு மதிப்பாய்வில், ராபர்ட் பியான்கோ வில்சனை "நிகழ்ச்சியில் நீங்கள் மீண்டும் பார்க்க விரும்புவதாக கற்பனை செய்யக்கூடிய ஒரே நபர்" என்று அழைத்தார். இதேபோல், *லாஸ் ஏஞ்சல்ஸ் டைம்ஸ்*, "இங்கே வேடிக்கையாக எழுதப்பட்ட ஒரே பாத்திரம் பாபின் புதிய உதவியாளர் கிளாடியா (சந்திரா வில்சன்)" என்று கூறினார். இவர் *தேர்ட் வாட்ச்* (2001), *லா &amp;amp; ஆர்டர் எஸ்.வி.யு*, *செக்ஸ் அண்ட் தி சிட்டி* (2002), மற்றும் *தி சோப்ரானோஸ்* (2004) ஆகியவற்றிலும் தோன்றினார். மேலும் *லோன் ஸ்டார்* (1996) என்ற ஒரு படத்தில் ஒரு சிறிய பாத்திரத்தில் நடித்திருந்தார்.

வில்சன் நாடகத்திலும் தோன்றியுள்ளார். அங்கு அவர் *தி குட் டைம்ஸ் ஆர் கில்லிங் மீ*, என்ற நாடகத்தில் போனா வில்லிஸ் என்ற பாத்திரத்தில் நடித்தார். மேலும் டோனி பரிந்துரைக்கப்பட்ட இசை *கரோலின், ஆர் சேஞ்ச்* என்பதிலும் இடம் பெற்றார் . வில்சன் ஒரு திறமையான பாடகருமாவர். இவர் *ஆன் தி டவுன்* (1998), *அவென்யூ கியூ* (2003) மற்றும் *கரோலின், ஆர் சேஞ்ச்* (2004) உள்ளிட்ட பல தயாரிப்புகளில் பாடியுள்ளார்.

வில்சன் டாய்ச் வங்கி அலெக்ஸில் சிலகாலம் தற்காலிகமாக பணியாற்றினார் . பிரவுன் முதலீட்டு வங்கி பிரிவுகளுக்கான விளக்கக்காட்சிகளை வழங்கினார். உலக வர்த்தக மையத்தின் தெற்கு கோபுரத்திலிருந்து 9-11 வரை தெருவுக்கு குறுக்கே 130 லிபர்ட்டி தெருவில் உள்ள வங்கியாளரின் அறக்கட்டளை இடத்தில் இவர் பணியாற்றினார். *[[கிரேஸ் அனாடமி (தொலைக்காட்சித் தொடர்)|கிரேஸ் அனாடமி]]* பைலட்டுக்காக ஆடிஷன் செய்தபோது வில்சன் ஒரு வங்கியில் பணிபுரிந்து வந்தார். அதில் இவர் மிராண்டா பெய்லியாக நடித்தார். நிகழ்ச்சி வெற்றி பெற்றது. வில்சன் 2006, 2007, 2008 மற்றும் 2009 ஆம் ஆண்டுகளில் ஒரு நாடகத்தில் சிறந்த துணை நடிகைக்கான எம்மி விருதுக்கு பரிந்துரைக்கப்பட்டார். 2007 இல் இவர் ஒரு நாடகத் தொடரில் சிறந்த பெண் நடிகருக்காக  பரிந்துரைக்கப்பட்டார் . ஸ்கிரீன் ஆக்டர்ஸ் கில்ட் விருதையும் வென்றார்; *கிரேஸ் அனாடமி* நடிப்பின் ஒரு பகுதியாக அவர் ஒரு எஸ் ஏ ஜி விருதையும் வென்றார். இது ஒரு நாடகத் தொடரில் சிறந்த குழுமத்தை வென்றது.

வில்சன்  தொலைக்காட்சி இயக்குனாரகவும் அறிமுகமானார். "கிவ் பீஸ் எ சான்ஸ்", *கிரேஸ் அனாடமியின்* பருவம் ஆறில் 7 வது அத்தியாயம் . அதே பருவத்தின் அத்தியாயம் 17, "புஷ்" மற்றும் பருவம் ஏழின் ஐந்தாவது அத்தியாயம், "ஆல்மோஸ்ட் க்ரோன்", பருவம் எட்டின் 21 வது எபிசோட், "மோமென்ட் ஆப் த்ரூத்", "செகன்ட் ஒப்பீனியன்", ஒன்பதாவது பருவத்தில் ஆறாவது அத்தியாயம் மற்றும்  "டிரண்ஸ்பிளான்ட் வேஸ்ட்லேண்ட்" என்பதின் ஒன்பதாவது பருவத்தின் 17 வது அத்தியாயம் ஆகியவற்றை இயக்கியுள்ளார். மருத்துவமனை பயிற்சியாளர்களின் மேற்பார்வையாளரான மருத்துவர் பெய்லியின் ஒரு பகுதி ஒரு சிறிய, பொன்னிற- வெள்ளை முடி பெண்ணுக்காக எழுதப்பட்டிருந்தது. ஆனால் வில்சன், ஒரு பெரிய உருவம் கொண்ட ஆப்பிரிக்க-அமெரிக்க பெண், ஆனால் ஒரு சுவாரஸ்யமான நடிப்பைக் கொடுத்தார். வில்சன் கடினமான நெயில் டாக்டர் பெய்லி என்ற அவரது நடிப்பிற்காக கடுமையான விமர்சனங்களைப் பெற்றார். வில்சன் தொடர்ச்சியாக நான்கு எம்மி விருதுகளுக்கு (2006-2009) பரிந்துரைக்கப்பட்டார்.மேலும் ஒரு நாடகத் தொடரில் சிறந்த துணை நடிகைக்கான தொடர்ச்சியாக நான்கு  விருதுகளை (2007-2010) வென்றார். பிடித்த காட்சி- மனதைத் திருடும் நட்சத்திரத்திற்கான 2008 பீப்பிள்ஸ் சாய்ஸ் விருதையும் வென்றார்.

## தனிப்பட்ட வாழ்க்கை
2007 மே 6 அன்று வில்சன் "நான் ஒரு உறவில் இருக்கிறேன், ஆனால் நான் திருமணம் செய்து கொள்ளவில்லை" என்று விவரித்தார். இவர் 2019 வரை 31 ஆண்டுகளாக தனது காதலனுடன் இருக்கிறார். வில்சனுக்கும் அவரது நண்பருக்கும் 3 குழந்தைகள் உள்ளனர்; இவர்களின் மகள் சரினா 1992 இல் பிறந்தார். மகள் ஜாய்லின் 1998 இல் பிறந்தார். மகன் மைக்கேல் 2005 அக்டோபர் 31 அன்று பிறந்தார்.

### செயல்பாடுகள்
வில்சன் சுழற்சி வாந்தி நோய்க்குறியின் காரணத்திற்காக ஒரு ஆர்வலர் மற்றும் சுழற்சி வாந்தி நோய்க்குறி சங்கத்தின் செய்தித் தொடர்பாளராகவும், க்யூர்மிட்டோவின் பிரபல தூதராகவும் பணியாற்றுகிறார். தனது இளம்வயது மகள் சரினாவிற்கு 2010இல் இந்த நோயை உருவானபோது. *[[கிரேஸ் அனாடமி (தொலைக்காட்சித் தொடர்)|கிரேஸ் அனாடமி]]* ஒன்பதாவது பருவத்திறகான, தயாரிப்பாளர்களைச் சந்தித்து, வரவிருக்கும் அத்தியாயத்தில் சுழற்சி வாந்தி நோய்க்குறி இடம்பெறும் யோசனையை முன்வைத்தார்*.*  எபிசோட், "செகன்ட் ஒப்பீனியன்" என்ற அத்தியாயம், 2012 நவம்பர் 15, அன்று ஒளிபரப்பப்பட்டது . இதை வில்சன் இயக்கியுள்ளார்.

இவர் மன மற்றும் / அல்லது பொருள் பயன்பாட்டுக் கோளாறுகள் உள்ளவர்களுக்கான வழக்கறிஞரும் ஆவார். 2015ஆம் ஆண்டில், பொருள் துஷ்பிரயோகம் மற்றும் மனநல சுகாதார சேவைகள் நிர்வாகத்திற்கான 10 வது வருடாந்திர குரல் விருது நிகழ்வை இவர் வழங்கினார்.

## குறிப்புகள்

## வெளி இணைப்புகள்
*
*Chandra Wilson on Playbill

பகுப்பு:அமெரிக்க நாடக நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:ஆப்பிரிக்க அமெரிக்க நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்